**2ο Γυμνάσιο Αρτέμιδος: Δράσεις και προγράμματα 2021-22**

**Πολιτισμική πρωτοπορία**

**ΥΙΟΘΕΣΙΑ ΑΡΧΑΙΟΥ ΘΕΑΤΡΟΥ και ΔΗΜΙΟΥΡΓΙΑ ΔΙΚΤΥΟΥ ΣΥΝΕΡΓΑΖΟΜΕΝΩΝ ΣΧΟΛΕΙΩΝ (1ο ΓΥΜΝΑΣΙΟ ΑΡΤΕΜΙΔΟΣ- 2ο ΓΥΜΝΑΣΙΟ ΑΡΤΕΜΙΔΟΣ-ΓΥΜΝΑΣΙΟ ΧΑΝΙΩΝ-ΑΜΠΕΤΕΙΟ ΓΥΜΝΑΣΙΟ ΚΑΪΡΟΥ)**

1.Το 2ο Γυμνάσιο Αρτέμιδος υιοθετεί το θέατρο του Ορχομενού, συνεργαζόμενο για 5η χρονιά με το "Διάζωμα"( έχουμε υιοθετήσει το θέατρο του Διονύσου Ελευθερέως,το θέατρο του Θορικού στη Λαυρεωτική, το θέατρο της Δωδώνης και το θέατρο της Ερέτριας στο πλαίσιο του προγράμματος "Μαθητές ξεναγούν μαθητές στα αρχαία θέατρα") και το Γυμνάσιο Νέας Κυδωνίας Χανίων υιοθετεί το θέατρο της Απτέρας.Παράλληλα το Αμπέτειο  Γυμνάσιο Καίρου(σχολείο της ομογένειας) υιοθετεί ένα  αρχαίο μνημείο: ΠυραμίδεςΈτσι δημιουργείται δίκτυο συνεργαζόμενων σχολείων. Η παρουσίαση των θεάτρων θα γίνει διαδικτυακά στη Webex.

2.Επιπρόσθετα το 2ο Γυμνάσιο Αρτέμιδος θα επισκεφθεί το Γυμνάσιο Χανίων τον Απρίλιο όπου θα πραγματοποιήσουν κοινή βιωματική δράση(δρώμενα από την Ελένη του Ευριπίδη) στο χώρο του θεάτρου της Απτέρας.

ΣΚΟΠΟΙ

* Η ένταξη των μνημείων πολιτισμού στο κέντρο της ζωής, της αειφορίας και της βιώσιμης ανάπτυξης.
* Η εξοικείωση των μαθητών με την έννοια της πολιτισμικής μας κληρονομιάς και του τρόπου που αυτή συγκροτείται στο παρόν όχι ως μια εξιδανικευμένη ρομαντική αναπόληση του παρελθόντος.
* Η συνειδητοποίηση ότι τα μνημεία της πολιτισμικής κληρονομιάς αποτελούν συστατικό στοιχείο της ταυτότητας ενός λαού γεγονός που καθιστά ιδιαίτερα σημαντική τη διαφύλαξή τους.

Η βιωματική προσέγγιση του παρελθόντος μέσω της επαφής με ένα αρχαίο μνημείο. **ΣΤΟΧΟΙ**

* Να έρθουν σε επαφή με  τους αδιάψευστους μάρτυρες της υλικής και πνευματικής μας κληρονομιάς, τα αρχαία θέατρα, συνειδητοποιώντας την επικαιρότητα και τη διαχρονική τους αξία.
* Να γνωρίσουν την ιστορία, την αρχιτεκτονική, την εξέλιξη του αρχαίου θεάτρου του Ορχομενού.
* Να έρθουν σε επαφή με την επιστήμη της αρχαιολογίας και να κατανοήσουν τη σχέση της με την ιστορία και τον ρόλο της για τη γνώση του παρελθόντος.
* Να αναπτύξουν δεξιότητες έρευνας, οργάνωσης υλικού, κριτικής-συνδυαστικής σκέψης, αυτενέργειας και συνεργασίας μελετώντας ένα αρχαίο θέατρο.
* Να έρθουν σε επαφή με την τέχνη του αρχαίου θεάτρου, να θαυμάσουν αυτά τα μοναδικά μνημεία του πολιτισμού μας και να καλλιεργήσουν την αισθητική τους αντίληψη.
* Να αλληλοεπιδράσουν με τους μαθητές ενός σχολείου της περιοχής τους ( 1ο Γυμνάσιο Αρτέμιδος), ενός σχολείου της περιφέρειας ( Γυμνάσιο Χανίων) και ενός σχολείου της Ελληνικής ομογένειας ( Αμπέτειο Γυμνάσιο Καϊρου) παρουσιάζοντάς τους τη δική τους δράση.
* Να καλλιεργήσουν συνεργατικές δεξιότητες και να αναπτύξουν πνεύμα συλλογικής δημιουργίας με την ανταλλαγή και σύνθεση διαφορετικών εκτιμήσεων και ερμηνευτικών απόψεων.
* Να ασκηθούν στην παραγωγή ηλεκτρονικού κειμένου με τη χρήση λογισμικού παρουσιάσεων για τη συνεργατική παραγωγή πολυτροπικού κειμένου με χρήση εικόνας, χρωμάτων και κειμένου.

**Κοινωνική ευαισθησία**

1.Υιοθέτηση γεωπάρκου Ψηλορείτη, συμμετοχή στο δίκτυο σχολείων συνεργαζόμενων με την UNESCO.

2.Υλοποίηση του προγράμματος του κέντρου περιβαλλοντικής εκπαίδευσης Ανωγείων. «Στης Αμάλθειας τη γη, χρώμα, άρωμα, ζωή…»

3.Έκδοση ψηφιακού περιβαλλοντικού περιοδικού με θέμα τα γεωπάρκα.

Συνεργασία με το 2ο και το 3ο Δημοτικό Αρτέμιδος σε περιβαλλοντικές δράσεις: καθαρισμός παραλίας Αρτέμιδας, ενημέρωση πολιτών

4.Πρόγραμμα Allforblue

Σκοπός:

Σκοπός της Περιβαλλοντικής μη κερδοσκοπικής Οργάνωσης AllForBlue είναι η προστασία του θαλάσσιου οικοσυστήματος και η ενημέρωση για τα πλαστικά μιας χρήσης και τρόπους αποφυγής τους.

Στον πυρήνα της φιλοσοφίας του Προγράμματος βρίσκονται οι αρχές του εθελοντισμού, της αλληλεγγύης, της συνεργασίας και της ευαισθητοποίησης για το περιβάλλον.

Επιμέρους στόχοι:

μέσα από τα σεμινάρια να ευαισθητοποιήσουμε τη νέα γενιά να αποκτήσουμε ένα πιο ενεργό ρόλο απέναντι στο περιβάλλον

μέσα από τις βιωματικές δράσεις καθαρισμών των παραλιών της περιοχής μας να κάνουμε κάτι που ξεπερνά τους εαυτούς μας, και δημιουργεί θετική αλλαγή σ’ έναν μεγάλο αριθμό ανθρώπων, άμεσα ή έμμεσα, και μπορεί να βοηθήσει ουσιαστικά το περιβάλλον.

**Παγκόσμια κοινωνία ενεργών πολιτών**

1.Συμμετοχή στο πρόγραμμα της Διεθνούς Αμνηστίας « Εγώ και εσύ μαζί: Εκπαίδευση στα Ανθρώπινα Δικαιώματα»

Σκοπός

Μέσα από την εκπαίδευση για τα ανθρώπινα δικαιώματα, μπορούμε να ενδυναμώσουμε τον εαυτό σας και τους άλλους με σκοπό να αναπτύξουμε τις δεξιότητες που προωθούν την ισότητα, την αξιοπρέπεια και το σεβασμό στην κοινότητα, στην κοινωνία και σε όλο τον κόσμο.

Επιμέρους στόχοι:

1. μέσω συμμετοχικών διαδικασιών να εστιάσουμε στην καλλιέργεια μίας πολυπολιτισμικής μάθησης και ενδυνάμωσης των μειονοτήτων.
2. Να καλλιεργούμε δεξιότητες που προωθούν την ισότητα, την αξιοπρέπεια και τον σεβασμό στην κοινότητα μας.
3. Μέσω της εξοικείωσης με έναν τρόπο διδασκαλίας προσανατολισμένο στα ανθρώπινα δικαιώματα, να οδηγούμαστε προς τις ενέργειες εκείνες στις οποίες εμπλέκεται ένας ενεργός πολίτης. Να καλλιεργούμε δηλαδή μία κουλτούρα σεβασμού και ένα αίσθημα ευθύνης, ν’ αναπτύσσουμε την κριτική σκέψη και να ενθαρρύνουμε κάθε δράση για την προάσπιση των ανθρωπίνων δικαιωμάτων για όλους.
4. Να δημιουργούμε ένα θετικό κλίμα προς την αλληλεγγύη μεταξύ των ανθρώπων, την άρνηση κάθε μορφής ρατσιστικής συμπεριφοράς και διακρίσεων και την υποστήριξη της ελευθερίας από τον φόβο και την ανασφάλεια.

Δραστηριότητες που θα αξιοποιηθούν*:*

* Κριτική επεξεργασία αφηρημένων εννοιών
* Ενημέρωση και οργάνωση συζητήσεων για κοινωνικά θέματα και ανάπτυξη της προσωπική τους κοσμοθεωρία. Οι εφημερίδες και τα ρεπορτάζ, τα έργα τέχνης από τη λογοτεχνία μέχρι τον κινηματογράφο και το θέατρο, τα κοινωνικά γεγονότα που απασχολούν την τοπική αλλά και τη διεθνή κοινότητα, οι συζητήσεις στο διαδίκτυο και οι νέες τεχνολογίες αποτελούν σημαντικές πηγές για τη διδασκαλία των δικαιωμάτων.
* Αξιοποίηση θεμάτων που προωθούν την κοινωνική δικαιοσύνη στην τάξη
* Αξιοποίηση των καθημερινών προβλημάτων της τάξης
* Αποφασιστική αντιμετώπιση συμπεριφορών διάκρισης

2.Συμμετοχή ως εθελοντές στον Μαραθώνιο της Αθήνας 14/11/21

Ο εθελοντισμός ως βαθιά έκφραση ανθρωπισμού στη σύγχρονη κοινωνία του ατομισμού και της ιδιοτέλειας είναι δύναμη ελπίδας, εσωτερικής ανάτασης για τον άνθρωπο και κοινωνικής συνοχής.

ΣΚΟΠΟΣ

* Η εξοικείωση με την έννοια και τις αξίες του εθελοντισμού
* Η βίωση του αισθήματος της εσωτερικής πληρότητας και της ηθικής ικανοποίησης μέσω της ανιδιοτελούς προσφοράς προς τον συνάνθρωπο.
* Η καλλιέργεια των αξιών του αλτρουισμού, της δοτικότητας, της συλλογικότητας, της γενναιοδωρίας

ΣΤΟΧΟΙ

* Να ενημερωθούν οι μαθητές για τα προβλήματα της κοινωνίας και αποκτήσουν επίγνωση της ατομικής υπευθυνότητας
* Να αναπτύξουν ικανότητες και να διαμορφώσουν στάσεις, αξίες και συμπεριφορές που θα τους επιτρέψουν να διαχειριστούν ζητήματα που αφορούν στην κοινωνία.
* Να αναπτύξουν δράση για τη βελτίωση της ποιότητας ζωής των ίδιων και των συνανθρώπων τους.
* Να ενεργοποιήσουν τη φαντασία τους, ώστε να μπορούν να δίνουν λύσεις ενισχύοντας έτσι και τη αυτοεκτίμηση και την αυτπεποίθησή τους.